El FC Barcelona i el Bayern de Munic han arribat a un acord per a la cessió del jugador Philippe Coutinho al club alemany per a la temporada 2019/20. El Bayern de Munic pagarà 8,5 milions d’euros i es farà càrrec de la fitxa del jugador. Aquest acord també preveu una opció de compra per part del Bayern fixada en 120 milions d’euros.

El FC Barcelona expressa públicament el seu agraïment a Philippe Coutinho pel seu compromís i la seva dedicació i li desitja molta sort en aquesta nova etapa.

4 títols, 76 partits i 21 gols

El brasiler va arribar al Barça al mercat d’hivern del curs 2017/18 procedent del Liverpool. Des de la seva arribada, ha disputat un total de 76 partits com a blaugrana, en els quals ha anotat 21 gols i ha repartit 11 assistències. Vint-i-un gols dels quals 13 han estat a la Lliga, cinc a la Copa del Rei i tres a la Lliga de campions.

Pel que fa a títols, Coutinho s’ha proclamat campió de Lliga totes dues temporades (2017/18 i 2018/19), una vegada de la Copa del Rei (2017/18) i també una de la Supercopa d’Espanya (2018/19).

Més notícies aquí